

# Osnovne informacije / Program Škole jedrenja

## Uvjeti:

* Dobro znanje plivanja
* Dob djeteta od 7 do 12 godina

## Trajanje škole jedrenja:

10 dana u grupama po 10 djece

Početak škole jedrenja nakon završetka školske godine. Mogućnost nastavka kroz cijelo ljeto (godinu) ukoliko se pokaže interes

### Voditelj škole jedrenja je Leo Magašić, 091 1466 049

**Cijena:**

Za djecu sa boravištem na otoku Krku: besplatno.

Uvjet je da se učlane u klub 50 kn / djetetu, i članarina traje do kraja godine.

Za ostalu djecu koji nemaju stalni boravak na otoku Krku: 1.000 kn / osobi

**PROGRAM RADA**

1. **DAN**
* upoznavanje, teorija o dijelovima barke, čvorovi (muški,pašnjak, osmica, vrzni ako je netko zainteresiran), rješavanje radnih listova, kupati se
1. **DAN**
* crtanje ruže vjetrova i objašnjenje za vjetrove koje pušu u Krku, smjer u kojem barka može ići ( orca, krma, mezonave) , ponavljanje čvorova, probati okrenuti barku, nositi jedro, opremiti barku, kupati se
1. **DAN**
* ovisno o vjetru idemo na more u barci jedre u parovima te se izmjenjuju, jedre između dvije bove koje su postavljene tako da se vozi u mezonave
1. **DAN**
* polako jedre sami ako još netko ima strah u barci je sa nekim
1. **DAN**
* jedre orca, mezonave, krma
1. **DAN**
* jedre regatu u parovima, izmjena u mezonave
1. **od 7. DANA do 9. DANA**
* jedre u barkama orca, mezonave, krma
1. **DAN**
* regata svatko je sam u barci, podjela diploma i medalja

**Na kraju ljeta organizira se zajednička regata svih koji su pohađali školu jedrenja i podjela diploma i medalja.**

**Preduvjeti**

***Dob:***

Donja je dobna granica 7 godina. U toj dobi djeca već mogu zadržati koncentraciju tijekom trosatne obuke, pratiti nastavu i razumjeti upute, osobito one sigurnosnog karaktera. Svjesni smo da su moguće i iznimke, međutim treba imati u vidu da sličnog uzrasta bolje funkcioniraju kao skupina i imaju veću motivaciju kroz druženje s vršnjacima.

Gornja je dobna granica u klasi Optimist 15 godina, dok za školu nema prepreka, osim što će se starija djeca možda osjećati nelagodno u maloj jedrilici i među mlađom djecom.

***Spol:***

Nema zapreka – djevojčice i dječaci ravnopravno treniraju i postižu dobre rezultate.

***Plivanje:***

U jedrenju je neophodno da dijete ne osjeća strah od vode i da se snalazi kao plivač. Sastavni dio jedrenja u malim klasama je prevrtanje jedrilice i u nastavi se provode praktične vježbe prevrtanja i vraćanja jedrilice u uspravni položaj.

***Zdravstveno stanje:***

U upisinici postoji upitnik o zdravstvenom stanju djeteta – molimo da taj dio ispunite i dodatno nam napomenete ukoliko postoje neki zdravstveni problemi za koje bismo trebali znati, obveza uzimanja lijekova u određeno vrijeme ili nošenja lijekova sa sobom.